text: Esbjerg presset før superliga-start
  28 februar 2011 kl. 14.57
  I weekenden begynder superligaen i fodbold igen - og Esbjerg er hårdt presset både sportsligt og økonomisk. TV SYD har været til træningskamp mellem Horsens og Esbjerg.
  Esbjerg fB holder generalforsamling på torsdag. Her vil klubbens ledelse fortælle, hvordan den har tacklet et akut økonomisk problem. 
  For at kunne opfylde DBUs krav til klubber, der vil tegne licens, har Esbjerg måtte låne 15 mio. kr. hos flere investorer.
  
  Tre tign har svigtet
  Økonomisk er der tre ting, der har svigtet i Esbjerg. Tilskuertallet, tv-indtægter og penge fra spillersalg. 
  Sportsligt havde vestjyderne en miserabel efterårssæson - og holdet har overvintret på sidstepladsen. Og træningskampene i år har ikke vræet så lovende.
  TV SYD var i Horsens i eftermiddag, hvor Horsens og Esbjerg mødtes i en træningskamp. Og spillemæssigt var det hjemmeholdet, der havde overtaget.
  
  Rykker ikke ned
  Hverken Esbjerg eller Horsens rykker dog ned i år. 
  TV SYD mødte sportsredaktør Tommy Poulsen fra Horsens Folkeblad - og han mener ikke, at de syd- og sønderjyske hold kommer i fare. 
  - Det bliver Silkeborg og Randers, som rykker ned, siger han til TV SYD.
  